Jae Nyamburah

Jae Nyamburah (født Judy Simone Nyamburah Karanja, 12. mars 1987) er en norsk skuespiller, regissør, poet, fotograf og samfunnsdebatant født i Kenya og oppvokst på Hauketo i Søndre Nordstrand. 

Hun har spilt en rekke roller på scene og tv, blant annet Dovregubben i Peer Gynt og Camilla i Linje 5 på Det Norske Teatret. Hun debuterte som regissør i 2022 med I skyggen av / Til minne for på Det Norske Teatret i Groruddalen.

Karriere 
Nyamburah startet som 15-åring å jobbe profesjonelt i kunstfeltet. I 2003 var hun musikkoordinator for albumet Maroon fra The R.I.S.E. (Revolutionary Independence Solid Eloquent) Project og manusforfatter til musikkvideoen All About The Benjamins. 

I 2005 debuterte Nyamburah som poet i samarbeid med den politiske rapduoen Dead Prez i regi av Gate Profeter for Afrikan History Week. Hun har siden samarbeidet med artister som Amiri Baraka, The Last Poets og Nicole Rafiki. I 2010 delte hun scene med Saul Williams og Oslo-Filharmonien i oppsettningen Said The Shotgun To The Head.

I 2010 ble Karanjas fotografier «Secret Society» og «Coming to A.Free.Kah» utstilt og utsolgt på Riksscenen som en del av kunstutstilling Synlig-Usynlig ved siden av blant andre Herman Mbamba og Fadlabi. Karanjas fotografier er også å finne i flere utgaver av Kush Magazine og Kingsize Magazine.

I 2015 tok Karanja bachelor i skuespillerfag og produksjon ved Nord universitet via «Det Multinorske» på Det Norske Teatret. Samme år debuterte hun som Paula i den politiske satiremusikalen Halve Kongeriket (vinner av Komiprisen 2016), og har siden spilt i blant annet The Book of Mormon (Heddaprisen 2018 for Årets Framsyning og Beste Scenetekst), Peer Gynt, og Linje 5.

Nyamburah har hatt roller i NRK-seriene Valkyrien, Livstid og Unge Lovende, og sitter i kunstnerisk råd på Vega Scene.

I 2022 var hun én av tre nye regissører som debuterte gjennom Det Norske Teatrets Spire prosjekt, og spilte i Nationaltheatrets oppsetning Samtaler med Bror.

Teater 
 Samtaler med Bror (2022) Nationaltheatret
 BROR (2022) Det Norske Teatret
 Min Venn Romvesenet (2021) Det Norske Teatret
 Om Sjølvmordets Anatomi (2021) Det Norske Teatret
 Lear (2020) Det Norske Teatret
 Linje 5 (2020) Det Norske Teatret
 Charlie og Sjokoladefabrikken (2019-2020) Det Norske Teatret
 Peer Gynt (2018) Det Norske Teatret
 The Book of Mormon (2017-2019) Det Norske Teatret
 Halve Kongerike (2015) Det Norske Teatret

Filmografi 
 En Annerledes Verden (2022) 
 Minions 2 (2022)
 Kongsvika (2021) Discovery+ Serie
 Storm (TBA) regi Erica Calmeyer
 Livstid (2019) NRK Serie
 Ute Av Kontekst (2019) Kortfilm
 Valkyrien (2017) NRK Serie
 Unge Lovende (2017) NRK Serie

Referanser

Eksterne lenker 
 

Norske skuespillere